Document ID: 32003R1819

Κανονισμός (ΕΚ) αριθ. 1819/2003 της Επιτροπής
της 15ης Οκτωβρίου 2003
για καθορισμό του συντελεστή μείωσης που θα εφαρμοστεί στη δασμολογική ποσόστωση για τον αραβόσιτο, που προβλέπεται από τον κανονισμό (ΕΚ) αριθ. 925/2003
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1766/92 του Συμβουλίου, της 30ής Ιουνίου 1992, περί κοινής οργανώσεως της αγοράς στον τομέα των σιτηρών(1), όπως τροποποιήθηκε τελευταία από τον κανονισμό (ΕΚ) αριθ. 1104/2003(2),
τον κανονισμό (ΕΚ) αριθ. 925/2003 της Επιτροπής, της 27ης Μαΐου 2003, περί λεπτομερών κανόνων για την εφαρμογή της απόφασης 2003/298/ΕΚ του Συμβουλίου όσον αφορά τις παραχωρήσεις υπό τη μορφή κοινοτικών δασμολογικών ποσοστώσεων για ορισμένα προϊόντα σιτηρών καταγωγής Τσεχικής Δημοκρατίας και περί τροποποιήσεως του κανονισμού (ΕΚ) αριθ. 2809/2000(3),
Εκτιμώντας τα ακόλουθα:
(1) Ο κανονισμός (ΕΚ) αριθ. 925/2003 άνοιξε ετήσια δασμολογική ποσόστωση 20000 τόνων για τον αραβόσιτο.
(2) Οι ποσότητες που ζητήθηκαν στις 13 Οκτωβρίου 2003, σύμφωνα με το άρθρο 2 παράγραφος 1 του κανονισμού (ΕΚ) αριθ. 925/2003, υπερβαίνουν τις διαθέσιμες ποσότητες. Πρέπει συνεπώς να καθοριστεί σε ποιό βαθμό μπορούν να εκδοθούν τα πιστοποιητικά, καθορίζοντας τον συντελεστή μείωσης που θα εφαρμοστεί στις ζητούμενες ποσότητες,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κάθε αίτηση χορήγησης πιστοποιητικού εισαγωγής για την ποσόστωση για τον αραβόσιτο καταγωγής Τσεχικής Δημοκρατίας που υποβλήθηκε και διαβιβάστηκε στην Επιτροπή στις 13 Οκτωβρίου 2003 σύμφωνα με το άρθρο 2 παράγραφοι 1 και 2 του κανονισμού (ΕΚ) αριθ. 925/2003, ικανοποιείται μέχρι ποσοστού 42,2261 % των ζητουμένων ποσοτήτων.
Άρθρο 2
Ο παρών κανονισμός αρχίζει να ισχύει στις 16 Οκτωβρίου 2003.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 15 Οκτωβρίου 2003.

Labels: 3
17
18